สวัสดีค่ะ 
วันนี้เรามีจะมาเล่าถึงร้านของกินอร่อยๆที่เราไปตระเวณชิมในเมืองหาดใหญ่ให้ฟังค่ะ
ขอเริ่มที่ร้านแรกเลยนะคะ
ร้านไอติมโฮมเมดที่เปิดขายช่วงค่ำคืน (เปิด 17.00 น. - 23.00 น.) ร้านปิดทุกวันพุธ (อินดี้เนอะ)
ร้าน "Ice Cream Studio"
อย่างที่บอกค่ะ ถ้าอยากทานไอติมร้านนี้ต้องรอมืดๆซะก่อน จึงจะมีโอกาสได้มาชิม

สำหรับที่ตั้งร้าน 
ร้านอยู่ในซอยแสงศรี 8 (ใกล้ๆกับโรงพยาบาลมิตรภาพสามัคคี)
บอกรถสองแถวแดงมาส่งที่หน้าโรงพยาบาลมิตรภาพสามัคคีได้เลย ร้านอยู่เยื้องๆกันค่ะ
พิกัดร้านตาม Google Map ค่ะ  7.009063, 100.475138

จุดเด่นร้านนี้คือ เป็นไอศครีมโฮมเมดที่เน้นคุณภาพของวัตถุดิบ
ดังนั้นไอติมที่ได้จึงรสชาติดีและเนื้อไอติมค่อนข้างแน่น และไอติมมีรสที่แตกต่างออกไปจากที่เคยทาน
โดยไอติมที่ขายในแต่ละวันรสชาติจะไม่ซ้ำกัน จะมีการหมุนเวียนสลับรสไปเรื่อยๆ
ซึ่งทางร้านจะกำหนดไว้วันละ 9 รสชาติ แบ่งเป็นรสที่ผสมแอลกอฮอล์ 2 รส และรสธรรมดาอีก 7 รส

สำหรับบรรยากาศร้าน 
ร้านตั้งอยู่บนชั้น 2 ของอาคารตึกแถวแบบดั้งเดิมที่นำมารีโนเวทเป็นร้านไอติมเก๋ๆ สำหรับทานยามค่ำคืน
เมื่อมาถึงร้านแล้วเราต้องเดินขึ้นบันไดไม้ไปชั้น 2 ตรงป้ายร้านไอศครีม
ทางร้านมีโซนสำหรับทานไอติมแบ่งเป็น 2 โซนคือในส่วน In Door ในห้องแอร์ 
บริเวณนี้เป็นห้องไม่ใหญ่มาก มีโทรทัศน์จอ LCD ขนาดใหญ่เปิด MV ให้ชมเพลินๆ 
ทำให้เพิ่มบรรยากาศการทานไอติมพร้อมเคล้าเสียงเพลง
และส่วน Out Door ด้านนอกห้องแอร์ หากที่นั่งในห้องแอร์เต็มก็สามารถย้ายมานั่งด้านนอกได้
ซึ่งโซนนี้ไม่เป็นปัญหาสำหรับการมาทานไอติมที่ร้านนี้ยามค่ำคืน เพราะไม่ร้อนเท่าไหร่ค่ะ (มืดแล้ว)
ตรงนี้นั่งทานไอติมไป ชมบรรยากาศเมืองหาดใหญ่ยามค่ำคืนก็เพลินๆดีค่ะ

สำหรับการบริการของทางร้าน
ที่นี่บริการดีค่ะ เจ้าของร้านอัธยาศรัยดีใส่ใจรายละเอียด พูดคุยและให้คำแนะนำดี
ส่วนน้องพนักงานเสิร์ฟก็น่ารัก สุภาพเป็นกันเอง

สำหรับไอติมที่เรามาทานวันนี้เราทาน 3 รสค่ะ เวลาเสิร์ฟจะราดซ้อสมาบนไอศครีมสวยงาม
1. ชิรามิสุ เป็นไอศครีมผสมแอลกอฮอล์ สกู๊ปละ 75 บาท (ถ้าผสมแอลกอฮอล์จะแพงกว่าหน่อย)
รสชาติดีค่ะ มาครบรสเนื้อแน่นอร่อย

2. Green Tea Cookie and Cream สกู๊ปละ 60 บาท
ได้รสชาเขียวเน้นๆหอมๆ และมีเนื้อคุกกี้แทรกพอกรุปๆ

3. Double Chocolate Biscuit สกู๊ปละ 60 บาท
เป็นไอติมรสนมที่ผสมบิสกิตกรุปๆดีค่ะ

สรุปร้าน "Ice Cream Studio" สำหรับเรานะคะ
เป็นร้านไอติมโฮมเมดที่ทำออกมาอร่อยทีเดียว ร้านบรรยากาศดีใช้ได้ 
ร้านเหมาะที่จะมาทานไอศครีมกับเพื่อนตอนค่ำๆนั่งพูดคุยไปเรื่อยๆ
รึจะมานั่งละเลียดดื่มด่ำกับรสไอติมแบบส่วนตัวก็ได้บรรยากาศเช่นกัน
เป็นอีกร้านแนะนำ ถ้ามาหาดใหญ่ต้องมาลองชิมไอติมร้านนี้ดูซักครั้งนะคะ

ขอบคุณนะคะที่แวะเข้ามาชมรีวิวเรา 
หวังว่ารีวิวของเราจะมีประโยชน์กับผู้อ่านบ้างนะคะ ...# ติ๊กกี้ รัตนา # #๑๓  กรกฎาคม ๒๕๕๘ 